CELEX: 22004D0091
Language: lv
Date: 2004-07-09 00:00:00
Title: EEZ apvienotās komitejas lemums Nr. 91/2004 (2004. gada 9. jūlijs), ar ko groza EEZ līguma I Pielikumu (Veterinārie un fitosanitārie jautājumi)

23.12.2004   
            
            
               LV
            
            
               Eiropas Savienības Oficiālais Vēstnesis
            
            
               L 376/1
            
         
      EEZ APVIENOTĀS KOMITEJAS LEMUMS
   
   Nr. 91/2004
   (2004. gada 9. jūlijs),
   ar ko groza EEZ līguma I Pielikumu (Veterinārie un fitosanitārie jautājumi)
   EEZ APVIENOTĀ KOMITEJA,
   ņemot vērā Eiropas Ekonomikas zonas līgumu, kas grozīts ar protokolu, ar kuru pielāgo Eiropas Ekonomikas zonas līgumu, turpmāk tekstā “līgums”, un jo īpaši tā 98. pantu,
   tā kā:
   
               (1)
            
            
               Līguma I pielikumā izdarīti grozījumi ar EEZ Apvienotās Komitejas 2004. gada 8. jūnija Lēmumu Nr. 69/2004 (1).
            
         
               (2)
            
            
               Komisijas 2003. gada 3. jūlija Lēmums 2003/506/EK, ar kuru groza Lēmumu 2001/881/EK, ar ko izstrādā to robežkontroles punktu sarakstu, kas apstiprināti veterinārajai kontrolei attiecībā uz dzīvniekiem un dzīvnieku izcelsmes produktiem no trešām valstīm, un Lēmumu 2002/459/EK, kurā uzskaitītas ANIMO datortīkla vienības (2), jāiestrādā līguma tekstā.
            
         
               (3)
            
            
               Komisijas 2003. gada 29. augusta Lēmums 2003/630/EK, ar ko nosaka Ungārijā piemērojamos pārejas posma pasākumus attiecībā uz Rumānijas izcelsmes dzīvnieku valsts produktu veterinārajām pārbaudēm (3), jāiestrādā līguma tekstā.
            
         
               (4)
            
            
               Šis lēmums neattiecas uz Lihtenšteinu,
            
         IR NOLĒMUSI ŠĀDI:
   1. Pants
   Līguma I pielikuma I nodaļas 1.2. daļu groza šādi:
   
               1.
            
            
               ar šādu ievilkumu papildina 39. punktu (Komisijas Lēmums 2001/881/EK) un 46. punktu (Komisijas Lēmums 2002/459/EK):
               
                           “—
                        
                        
                           
                              32003 D 0506: Komisijas 2003. gada 3. jūlija Lēmums 2003/506/EK (OV L 172, 10.7.2003., 16. lpp).”
                        
                     
         
               2.
            
            
               Aiz 113. punkta (Komisijas Lēmums 2002/349/EK) iestarpina šādu punktu:
               
                           “114.
                        
                        
                           
                              32003 D 0630: Komisijas 2003. gada 29. augusta Lēmums 2003/630/EK, ar ko nosaka Ungārijā piemērojamos pārejas posma pasākumus attiecībā uz Rumānijas izcelsmes dzīvnieku valsts produktu veterinārajām pārbaudēm (OV L 218, 30.8.2003., 55. lpp.).
                           Šis tiesību akts attiecas arī uz Islandi.”
                        
                     
         2. Pants
   Lēmumu 2003/506/EK un 2003/630/EK teksts, ko publicē Eiropas Savienības Oficiālā Vēstneša EEZ pielikumā islandiešu un norvēģu valodā, ir autentisks.
   3. Pants
   Šis lēmums stājas spēkā 2004. gada 10. jūlijā ar nosacījumu, ka EEZ Apvienotajai Komitejai (4) ir sniegti visi paziņojumi saskaņā ar līguma 103. panta 1. punktu.
   4. Pants
   Šo lēmumu publicē Eiropas Savienības Oficiālajā Vēstnesī EEZ pielikuma EEZ iedaļā.
   
      Briselē, 2004. gada 9. jūlijā.
      
         
            EEZ Apvienotās Komitejas vārdā —
         
         
            priekšsēdētājs
         
         Kjartan JÓHANNSSON
         
      
   
   
      (1)  OV L 349, 25.11.2004., 23. lpp.
   
   
      (2)  OV L 172, 10.7.2003., 16. lpp.
   
   
      (3)  OV L 218, 30.8.2003., 55. lpp.
   
   
      (4)  Konstitucionālās prasības nav norādītas.